**Næstved Kommune**

**Job - og personprofil for Pædagogmedhjælper i Område Vest Dagtilbud**

|  |  |
| --- | --- |
| **STILLING/**  **PERSONALEFORHOLD** | **Pædagogmedhjælper** |
| **Arbejdstid** | Du skal kunne arbejde i hele åbningstiden på alle dage. |
| **Fleksibilitet** | Du skal være fleksibel i forhold til ændringer af din arbejdstid. Du skal være omstillingsparat i forhold til de ændringer der løbende måtte komme i forhold til evt. ændringer til arbejdssted, indhold og tider. |
| **Møder** | Du skal deltage i relevante møder i enheden/området/kommunen inkl. aftenmøder.  Du skal være aktivt deltagende og tage del i debatten og give din mening til kende. |
| **Information** | Du skal selv holde dig orienteret i Enhedens lokale informationssystem, samt på enhedens, Områdets og Kommunens intra. |
| **IT** | Du skal anvende den It Hardware og software som bliver brugt i enhederne og kommunen. |
| **Stabilitet** | Du skal være mødestabil og balancere dit privatliv og arbejdsliv i relation til hinanden så du har energi til begge dele. |
| **Loyalitet** | Du skal være loyal og ordentlig overfor din arbejdsplads og kommune. Dette gælder også i din fritid og på sociale medier, hvor du også kan blive betragtet som en repræsentant for Næstved Kommune. |
| **STILLING/**  **PÆDAGOGISK** | **Pædagogmedhjælper** |
| **Selvstændighed** | Du skal kunne udføre selvstændigt arbejde som er uddelegeret af andre, og hvor du er instrueret i, hvad du skal gøre. |
| **Ansvarlighed** | Du skal tage ansvar for de funktioner og opgaver som er blevet udelegeret til dig, og hvor du er blevet introduceret til den del, som du har ansvar for. |
| **Planlægning** | Du skal kunne tage imod opgaver og spørge ind til disse, til du har forstået hvad din opgave er. Du skal være særlig opmærksom på at påtage dig en hjælperrolle og på denne måde give pædagogerne tid til, at kunne have fokus på pædagogikken. |
| **Observation, iagttagelse,**  **Dokumentation,**  **Evaluering** | Du skal understøtte pædagogernes iagttagelser med det du selv ser. Du skal kunne sætte ord på det du oplever og se barnet og børnenes perspektiv. Du skal kunne forklare dine iagttagelser til pædagogen så dit bidrag kan indgå i en helhedsbetragtning. |
| **Værdier** | Du skal arbejde ud fra Næstved Kommunes værdier, Værdierne i Børn– og Ungepolitikken og Områdets værdier. |
| **Refleksion** | Du skal være i stand til at reflektere over egen praksis og erkende egen andel i både succeser og fejl. Det er helt i orden at lave fejl og dumme sig – så længe man er villig til, at lære af disse. |
| **Metoder** | Du skal arbejde loyalt og aktivt med de metoder og redskaber som er besluttet af fagcenteret og Område at man skal benytte. |